《旧边诗九首 其九 甘肃》
清代·方还

风急荒原落雁声，西河霜气逼严城。金笳几处秋乘障，铁马连群夜点兵。

充国留屯沙际没，嫖姚遗垒月中明。古来无限安边策，哈密徒劳苦战争。

作者简介：清广东番禺人，字蓂朔。方殿元子。贡生。家居苏州，与沈德潜等相交厚。四方诗人来苏者，每至方氏广歌堂，赋诗宴饮。有《灵洲集》。